Länkipohjan koulu OHR 25.1.2018

Koulupäivän turvallisuus

läsnä: rehtori Minna Kinnunen, yhdysopettaja Hilkka Karppanen, koulupsykologi Virva Jukarainen, koulukuraattori Sanna Kytöoja, LO Anna-Mària Lahdelma (klo 14.30-).

Kerrattiin toimintaohjeet, jos oppilaan käyttäytyminen vaarantaa oman tai toisten turvallisuuden.

Ohjeet:

Mikäli oppilas uhkaa itseään tai toisia niin, että syntyy huoli oppilaan turvallisuudesta tai terveydestä tulee tilanteessa huomioida lapsen ikä ja tehdä uhka-arvio sen perusteella. Pyydä tilanteeseen apuvoimia koulun muista aikuisista. Ole yhteydessä lapsen huoltajiin. Soita 112 ja pyydä toimintaohjeet, jos tilanne sitä vaatii.

Oppilaan osallistuminen opetukseen voidaan evätä enintään jäljellä olevan työpäivän ajaksi, jos on olemassa vaara, että toisen oppilaan taikka koulussa tai muussa opetustilassa työskentelevän henkilön turvallisuus kärsii oppilaan väkivaltaisen tai uhkaavan käyttäytymisen vuoksi taikka opetus tai siihen liittyvä toiminta vaikeutuu kohtuuttomasti oppilaan häiritsevän käyttäytymisen vuoksi.

Toimenpiteet  
- Mikäli opetustoimessa on huoli lapsen turvallisuudesta tai terveydestä, niin pitää tehdä lastensuojeluilmoitus  
- Se, jolla huoli on, tekee lastensuojeluilmoituksen.  
- Jos epäillään seksuaalista kaltoinkohtelua tai pahoinpitelyä, niin yhteys poliisiin ja lastensuojeluilmoitus.  
- Jos et tiedä, kuinka toimit, pyydä konsultaatiota oppilashuollolta, sosiaalitoimelta tai poliisilta.

Lähteet:  
Oppilas- ja opiskeluhuoltolaki, jotka säätelevät oppilashuollon toimintaa  
Lastensuojelulaki  
Perusopetuslaki